open-index/open-wikipedia-markdown huggingface dataset:
Michael Coffie Boampong

**Michael Coffie Boampong** (6 Ebɔw 1962 – 29 Sanda 2018) yɛ Akontaabufo na Ghana amanyɛnyi na mbrahyɛbagua a ɔtɔ do esia (6) a ɔwɔ Ghana Amansin a ɔtɔ do anan (4) no munyi a ɔgyinaa Bia Atɔe (West) Mansin ananmu wɔ Atɔe Mantɔw mu wɔ National Democratic Congress tekiti do.

## Ɔbra Ahyɛase na Nwomasua
Wɔwoo Boampong wɔ 6 Ebɔw 1962. Ɔfir Sefwi Essam, kuro bi a ɔwɔ Ghana Atɔe Mantɔw mu.[1] Owiee Kumasi Polytechnic, Ghana, na ɔnyaa nye Diploma wɔ Edwumayɛ ho Adzesua mu (Diploma in Business Studies (Accounting Option) wɔ afe 1987 mu.

## Amanyɛsɛm
Nna Boampong yɛ Ɔman Demokrasi Mmarahyɛ Bagua (NDC) no kuwba. Ɔbɛyɛɛ Mbrahwɛbaguanyi a ɔgyinaa Bia West Ambatow mpasua ananmu wɔ Sanda 2001 mu na ɔdzii nkonyim mprɛnsa a ɔtoatoa do wɔ ɔno ekyi. Wɔ afe 2012 mu no, ɔdze NDC Mbrahyɛbagua a ɔtɔ do esia (6) a ɔwɔ Ghana Amansin a ɔtɔ do anan (4) no tekiti sii akan wɔ Bia Atɔe (West) egua no ho na ɔdzii nkonyim, na ɔno nye n’ahendzi ber a ɔtwa do. Na ɔyɛ boayikuw no munyi wɔ boayikuw ahorow a ɔhwɛ Ohia do Tew Ho Nhyehyɛe (Poverty Reduction Strategy), Akwan na Akwantu (Roads and Transport) ho nsɛm, na Budget Boayikuw Tsitsir (Special Budget Committee) no mu.

Wɔpaw Boampong dɛ Mbrahyɛbaguanyi ma Bia Atɔe (West) ambatow mpasua a ɔwɔ Ghana Atɔe Fam Mantɔw mu wɔ afe 2000 Ghana amansan ambatow no mu. Entsi ɔgyinaa ambatow mpasua no ananmu wɔ Ghana Amansin a ɔtɔ do anan (4) no mbarahyɛ bagua a ɔtɔ do anan (4) no mu. Wɔdze amba 24,267 na ɛpaw no wɔ ambatow a wɔtow nyinara mu. Eyi nye ambatow a ɔfata a wɔtow nyinara mu 68.50% yɛ pɛ. Boampong nyaa amba kyɛn Benjamin Armah a ofiNew Patriotic Party na Albert Adomako a ofi Convention People’s Party mu. Saa nnyimpa ebien (2) yi nyaa amba 11,179 na hwee (0) wɔ ambatow a ɔfata a wɔtow nyinara mu. Eyinom nye 31.50% ne 0.00% yɛ pɛ wɔ ambatow a ɔfata a wɔtow no nyinara mu. Wɔpaw Boampong wɔ National Democratic Congress tekiti do. National Democratic Congress no dzii nkonyim wɔ Mbrahyɛbagua nkongua akron (9) wɔ Atɔe Fam Mantɔw no mu wɔ saa ambatow no mu.[8] Sɛ yɛka nye nyinara bom a, kuw no dzii nkonyim wɔ nnyimpa kakraa bi a wɔka bom yɛ Mbrahyɛbagua ananmusifo 89 wɔ nkongua 200 a ɔwɔ Mbrahyɛbagua a ɔtɔ do ebiasa (3) a ɔwɔ Ghana Amansin a ɔtɔ do anan (4) no mu.

## Edwuma
Boampong yɛɛ adwuma sɛ akontaabufo. Na ɔyɛ Towtua Ho Nhwehwɛmufo Boafo wɔ IRS. Na ɔyɛ MP fi Ɔpɛpɔn 2001.

## N'abrabɔ
Nna Boampong awar na nna ɔwɔ mba enum (5). Nna ɔyɛ Kristonyi (Methodist).

## Owuo
Boampong wui wɔ 29 Sanda 2018 ber a wɔdze no too 37 Asraafo Ayaresabea (37 Military Hospital), Accra wɔ yareɛ tsiawa bi ekyi.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005
Michael Teye Nyuanu

**Michael Nyuanu Teye** (wɔwoo no afe 1955 no bosoom Obiradzi ne da a otsia su ebiasa no mu) yɛ Ghana Amansin a ɔtɔdo anan no mu mbrahyɛbagua a ɔtɔdo ebien, ebiasa na anan no mu ma Lower Manya mansin a ɔwɔ Ghana Epuei Mantɔw mu. Wɔsan frɛ no "MTN".

## N'abrabɔ
Nyuanu Teye awar wɔ mba anan. ɔyɛ kristianyi mapa a ɔnye Baptist asɔr no bɔ mu som.

## Ne bra ahyɛse na nwomahu
Afe 1955, Obiradzi bosoom no ne da a otsia du ebiasa mu na wɔwoo Nyuanu Teye wɔManya Kpogunor a ɔwɔ Epuei Mantɔw mu wɔ Ghana.

ɔkɔr Ghana Institute of Management and Public Administration(GIMPA) na onyaa ne Post-graduate abawdobɔdze wɔ Business Administration mu wɔ afe 2001 mu. ɔsanee nyaa ne Executives Masters wɔ Amambu na Akandzi mu (Governance and Leadership) wɔ GIMPA hɔ ara.

## Edwuma
ɔyɛ akontaabu panyin (Account officer) na afei ɔsanso wɔ ahɛntsia ndwuma ahorow (noara nedze). Nna ɔyɛ ɔkasafo edziekyir(Deputy speaker) dze ma ECOWAS mbrahyɛbagua.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Michael Afedi Gizo

Wɔwoo **Michael Afedi Gizo** (wɔwoo no wɔ Ebɔw 10, 1946) ɔyɛ Ghana ɔmanyɛnyi. Nna ɔyɛ mbrahyɛbaguanyi dada wɔ mbrahyɛbagua a ɔtɔ do ebiasa wɔ kwasaman a ɔtɔ do anan mu wɔ Ghana. Ogyinaa maa Dangme West a seseiara ɔyɛ Shai-Osudoku ambatow mpasua wɔ Nkran Kuropɔn mu dze nam National Democratic Congress (NDC) do.

Nna ɔyɛ Nkran Kuropɔn Mantɔw soafo fitsi afe 1992 mu kesi afe 1996 mu.  Ɔsoom dɛ ɔsoafo a ɔhwɛ nserahwɛbea na ɔsoafo abadziekyir a ɔhwɛ nkransɛm do wɔ afe 2015 mu. Wɔgyee Owura Gizo too mu dɛ ɔmanhen wɔ Shai mpɔtam hɔ. Odzii Nene Nagal Kassa VII n'adze. Seseiara ɔyɛ hen wɔ Agomeda.

## Abrabɔ Ahyɛse Na Nwomasua
Wɔwoo no wɔ Ebɔw 10, 1946 mu. Onyaa abodzin krataa wɔ Ghana Institute of Journalism na ɔkɛyɛɛ Public relations.

## Amanyɛsɛm
Wodzii kan paaw no dɛ mbrahyɛbaguanyi wɔ mbrahyɛbagua a odzi kam wɔ kwasafoman a ɔtɔ do anan mu wɔ Ghana wɔ sanda 7, 1993 ber a wɔdaa no edzi dɛ oedzi nkonyim wɔ afe 1992 Ghana mbrahyɛbagua ambatow a ɔkɔr do wɔ Mumu 29, 1992 mu.  Odzii nkonyim wɔ afe 1996 Ghana mbrahyɛbaguafo ambatow no mu wiei no, ɔhyɛɛ edwuma ase dɛ mbrahyɛbaguanyi ma Shai-Osudoku ambatow mpasua.

David Tetteh Assumeng bɛhyɛɛ n'ananmu. Michael dzii nkonyim wɔ Dangme West a seseiara ɔyɛ Shai-Osudoku ambatow mpasua mbrahyɛbagua egua no ber wɔdaa no edzi dɛ oedzi nkonyim wɔ afe 1996 Ghana ambatow kɛse no mu mpɛn ebiasa wɔ kwasaman a ɔtɔ do ebiasa dze nam National Democratic Congress (NDC) do.

Odzii nkonyim tsiaa Kwame Tetteh-Korly Agban a ɔwɔ New Patriotic Party, onyaa amba 2, 319 a ogyina hɔ ma 10.30% na John Awuku Dziwornu a ɔwɔ Convention People's Party nyaa amba 1, 108 a ogyina hɔ ma 4.90%. Gizo nyaa 65.80% a nna ɔnye amba 14, 814 yɛ pɛr.

## Mboaedze

Nkyekyεmu:Ghanafo
Miliky MiCool

**Beatrice Chinery** 

Obiara sanso nyim dɛ wɔfrɛ no Milky MiCool (bɛyɛ 1966 – Obiradzi10, 2020) yɛ sene edwumayɛnyi wɔ Ghana. Ne dzin gyee ntsen wɔ efiefie mu wɔ afe  2000 ahyɛse mu wɔ ne agordzi  dwuma a odzii wɔ television do a wɔfrɛ no Kejetia mu, na ekyir yɛ sanso huu no wɔ Yolo sini dwumadzi no mu.[1]

## Edwuma
Ɔhyɛɛ n’edwuma ase wɔ afe 1993. MiCool dzii dwuma wɔ television do dwumadzi a w'agye dzin na wɔfrɛ no Kejetia mu wɔ afe 2000 n'ahyɛse mu . Ɔkɔɔ do k'edzii agordzi dwuma wɔ Jamestown Fisherman nye Yolo.[2][3][4] 

Owuo
 
## Ne Wu

MiCool wui wɔ fri apɔwmudzen ho nsɛnsɛm a ɔfa mogya mbrodo  ho wɔ Korle-Bu Teaching Hospital a ɔwɔ Accra wɔ June 10, 2020. MiCool nuabanyin Robert da no edzi dɛɛ na Micool ayare wɔ bosom kakra bi mu nanso ndzɛmba mu yɛɛ dzen ma wɔ nye no kɔɔ ayaresabea na mbom wɔ nye ne dur hɔ no na w'efri mu  ][6][7][8] .  

## Sini ho edwuma
*• Kejetia* 

*• Yolo* 

*• Jamestown Fisherman* 

## Nhwɛdo
**• ^** *"Ghanaian actress Miliki Micool of 'Kejetia' TV series fame dies". Citinewsroom - Comprehensive News in Ghana, Current Affairs, Business News , Headlines, Ghana Sports, Entertainment, Politics, Articles, Opinions, Viral Content. 2020-06-11. Retrieved 2020-06-12.* 

**• ^** *Online, Peace FM. "Ghanaian Actress Beatrice Chinery A.k.a 'Miliky MiCool' Has Died". Peacefmonline.com - Ghana news. Retrieved 2020-06-10.* 

**• ^** *"Ghanaian actress Miliki Micool of 'Kejetia' TV series fame dies". Citinewsroom - Comprehensive News in Ghana, Current Affairs, Business News , Headlines, Ghana Sports, Entertainment, Politics, Articles, Opinions, Viral Content. 2020-06-11. Retrieved 2020-06-12.* 

**• ^** *""James Town Fisherman TV series has come to stay"". www.ghanaweb.com. 2014-09-16. Retrieved 2020-06-12.* 

**• ^** *"Veteran actress 'Miliky MiCool' has died". MyJoyOnline.com. 2020-06-10. Retrieved 2020-06-10.* 

**• ^** *"Popular veteran actress 'Miliky MiCool' dead". The Ghana Guardian News. Retrieved 2020-06-10.* 

**• ^** *Fiifi (2020-06-10). "Veteran Ghanaian Actress Beatrice Chinery 'Miliky MiCool' Is Dead". OMGVoice. Retrieved 2020-06-10.* 

**• ^** *Osei, Chris (2020-06-10). "Just In: Veteran Ghanaian Actress Beatrice Chinery 'Miliky MiCool' Is Dead". ZionFelix.net. Retrieved 2020-06-10.*
Mimi Plange

**Mimi Plange** Ghana adzepamnyi mapa. Ne mbofraber mu na ɔkɔr aborɔkyir(America) na hɔ na osuaa 'architecture and fashion'.
## Ne bra
Nkran a ɔwɔ Ghana na wɔwoo Plange. Ketseketse no ara na ɔnye n'ebusua tuu bata kɛtsenaa California. Onyaa ne BA wɔ Architecture fi University of California wɔ Berkeley na ɔkɔr Fashion Institute of Design na Merchandising wɔ California. Owiee skuul no, ɔkɔr New York na hɔ na ɔnye Patricia Fields na Rachel Roy beenu nyinara yɛɛ edwuma.

Ɔno na obi a ɔnye no yɛ edwuma, Ibrahim Ndoye, bɔɔ mu sii *Boudoir D'huîtres* naaso ekyir no ɔsesaa no bɛyɛɛ ne dzin *Mimi Plange* wɔ afe 2010 mu.

Her designs are influenced by African heritage. Her customers have included Rihanna, Serena Williams and first Lady Michelle Obama. Michelle wore her A-line skirt on the ABC TV show *The View*. Plange was the Designer of the Year at Mercedes Benz Fashion Week South Africa.

In a 2011 article in *The New York Times*, Plange was quoted as stating: "I want to prove to people that African fashion can't be pigeonholed.... I can compete globally." Plange does not use traditional African prints or textiles in her designs. In her Spring 2012 collection, Scarred Perfection, she referenced the body scars that Africans would use as a mode of tribal identification. Plange explains, "I am motivated by those things that make us question how we represent ourselves to other people."

Are 2015 mu no, ɔnye furniture designers Roche Bobois bɔɔ mu yɛɛ Mahjong tiles na sofas a wɔdze ne tam a wɔyɛɛ wɔ Burkina Faso furaa ho.
Moctar Musah Bambah

**Alhaji Moctar Musah Bambah** yɛ Ghana ɔmanyɛnyi na mbrahyɛbaguanyi ma Wenchi ambatow mpasua a ɔwɔ Brɔn na Ahafo wɔ Ghana. Nna ɔyɛ mbrahyɛbaguanyi ma mbrahyɛbagua a ɔtɔ do ebiasa wɔ kwasafoman a ɔtɔ do anan mu wɔ Ghana. Nna ɔsan yɛ ɔsoafo abadziekyir a ɔhwɛ ɔmampanyin nsɛm do.

## Amanyɛsɛm
Bambah yɛ New Patriotic Party kuwba. Wɔpaaw no dɛ mbrahyɛbaguanyi ma Wenchi ambatow mpasua a ɔwɔ Brɔn na Ahafo wɔ mbrahyɛbagua a ɔtɔ do ebiasa wɔ kwasafoman a ɔtɔ do anan mu wɔ Ghana. Obedzii ɔbenfo George Yaw Djan-Baffuor adze ber a wɔsesaa ambatow mpasua no yɛɛ no Wenchi ambatow mpasua wɔ afe 2004 Ghana ambatow kɛse no mu. Wodzii kan paaw no kɔr mbrahyɛbagua mu wɔ Sanda 7, 1997 ber a wɔdaa no edzi dɛ oedzi nkonyim wɔ afe 1996 Ghana ambatow kɛse no mu.

## Ambatow
Wɔpaaw Bambah dɛ mbrahyɛbaguanyi maa Wenchi ambatow mpasua wɔ afe 2000 Ghana ambatow kɛse no. Wɔpaaw no dze nam New Patriotic Party do. Mbrahyɛbagua ngua 21 a ɔwɔ hɔ no, n'ambatow mpasua no ka no mu 14 aNew Patriotic Party dzii do nkonyim wɔ dɛm ambatow no mu wɔ Brɔn na Ahafo Mantɔw mu. New Patriotic Party no nyaa mbrahyɛbagua ngua ne dodow 100 fii 200 a nna ɔwɔ hɔ no mu wɔ mbrahyɛbagua a ɔtɔ do ebiasa mu wɔ kwasaman a ɔtɔ do anan mu wɔ Ghana. Onyaa amba 14, 954 fii amba dodow 27, 536 no mu. Iyi nye 55.9% yɛ pɛr.  Odzii nkonyim tsiaa Frederick Osei-Dabankah a ɔwɔ National Democratic Congress, onyaa amba 10, 563 a egyina hɔ ma 39.5%, Kwaku Amoa-Tutu a ɔwɔ National Reform Party, onyaa amba 533 a egyina 2.0%, Agyenim Boateng Agyei a ɔwɔ Convention People's Party, onyaa amba 529 a egyina hɔ ma 2.0% na Takyi Kwame Anokye a ɔwɔUnited Ghana Movement, onyaa 177 a egyina hɔ ma 0.7%.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Modestus Yao Z. Ahiable

Wɔwoo **Modestus Yawo Zebu Ahiable** wɔ Ɔbɛsɛ 10 1948. Ɔyɛ Ghana ɔmanyɛnyi na mbrahyɛbaguanyi ma Ketu North a ɔwɔ Firaw Mantɔw mu wɔ Ghana. Ɔsoom dɛ Ghana ananmusinyi wɔ Benin fitsi afe 2009 kesi 2013. Ɔsan soom dɛ Firaw Mantɔw soafo fitsi 1993 kesi 1997 wɔ Jerry Rawlings aban mu.

## Abrabɔ Ahyɛse na Nwomasua
Wɔwoo Ahiable wɔ Ɔbɛsɛ 10 1948 wɔ Firaw Mantɔw mu Ghana. Ɔkɔr skuul wɔ St Francis Akyerɛkyerɛfo Ntsetseebea, hɔ na ɔkɛgyee ntsetsee wɔ akyerɛkyerɛ dwuma ho.

## Edwuma
Ahiable yɛ Kyerɛkyerɛnyi.

## Amanyɛsɛm
Ɔhyɛɛ n'amanyɛsɛm edwuma no ase dɛ National Democratic Congress kuwba.  Wɔpaaw no kɔr mbrahyɛbagua mu wɔ mbrahyɛbagua a odzi kan wɔ kwasafoman a ɔtɔ do anan mu wɔ Ghana wɔ Sanda 7, 1993 ber a wɔdaa no edzi dɛ oedzi nkonyim wɔ wɔ afe 1992 Ghana mbrahyɛbagua ambatow a ɔkɔr do wɔ Mumu 29, 1992 mu no.

Wɔsan paaw no bio dɛ mbrahyɛbaguanyi ma Ketu North ambatow mpasua wɔ mbrahyɛbagua a ɔtɔ do ebien na ebiasa mu wa kwasafoman a ɔtɔ do anan mu wɔ Ghana. Afe 1996 Ghana ambatow kɛse no, onyaa amba 35, 308 fii amba dodow 38, 390 mu a egyina hɔ ma 74. 30% tsiaa Samuel Kofi A. Dzamesi a ɔwɔ New Patriotic Party onyaa amba 3,082 a egyina hɔ ma 6.50%.

Ɔdze amba 16, 252 a ɔyɛ 57% fi amba dodow no nyina mu dzii nkonyim wɔ dɛm afe no mu. N'ambatow mpasua no ka ambatow mpasua a National Democratic Congress dzii do nkonyim wɔ Firaw Mantɔw mu wɔ dɛm ambarow no mu.

Afe 1993 mu no, Jerry John Rawlings paaw no ma ɔsoom dɛ Firaw Mantɔw soafo wɔ afe 1993 kesi 1997 mu wɔ Rawlings aban mu.

## Aban edwuma
Afe 2009 mu no, John Evans Atta Mills paaw no dɛ Ghana ananmusinyi ma Benin. Odzii dɛm dwuma no fitsi afe 2009 kesi 2013.

### Afe 2000 ambatow
Wɔpaaw Ahiable dɛ mbrahyɛbaguanyi maa Ketu North ambatow mpasua wɔ afe 2000 Ghana ambatow kɛse no mu. Odzii nkonyim dze na National Democratic Congress do.

Mbrahyɛbagua ngua 19 a ɔwɔ hɔ no n'ambatow mpasua no ka mbrahyɛbagua ngua 17 a National Democratic Congress dzii do nkomyim no ho. National Democratic Congress mantam no nyaa egua dodow 92 fii egua 200 a nna ɔwɔ hɔ no mu wɔ mbrahyɛbagua a ɔtɔ do ebiasa wɔ kwasafoman a ɔtɔ do anan mu wɔ Ghana.

Onyaa amba 16, 252 fii amba dodow 29, 698 mu.Iyi gyina hɔ ma 57% fi amba fodow a wɔtoow no mu.

He was elected over  odzii nkonyim tsiaa Conor C. K. Dzakpasua a onnyi amanyɛkuw biara mu onyaa amba 5, 696 a egyina hɔ ma 20%, Akagla Prosper a onnyi amanyɛkiw biara mu no so nyaa amba 2, 159 a egyina hɔ ma 7. 6% , Albert Korbla Avinu a ɔwɔ New Patriotic Party nyaa amba 1, 802 a egyina hɔ ma 6.3%, Oscar S.Y. Dzramedo a ɔwɔ Convention People's Party nyaa amba 1, 557 a egyina hɔ ma 5.5%, J.K. Wotordzor a ɔwɔ National Reformed Party nyaa amba 716 a egyina hɔ ma 2.5%, Kpemli K.K Christian a ɔwɔ People's National Convention nyaa amba 184 a egyina hɔ ma 0.6% na Kponyoh C. Kwasi a ɔwɔ United Ghana Movement so nyaa 134 a egyina hɔ ma 0.5%.

## N'abrabɔ mu nsɛm
Ahiable yɛ nyamesomnyi.

In 1993, He was appointed by Jerry John Rawlings to serve as the Volta Regional Minister, serving from 1993 to 1997 during the Jerry Rawlings government.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Mohammed Seidu Abah

**Mohammed Seidu Abah** yɛ Ghana amanyɛnyi na mbrahyɛbaguanyi dze ma Chereponi mpasuar wɔ Etsifi mantɔwmu. Nna ɔyɛ mbrahyɛbaguanyi wɔ mbrahyɛbagua a otsia ebiasa na kwasafoman a otsia anan no mu wɔ Ghana.

## Amanyɛsɛm
Abah yɛ NDC amanyɛkuw no mbrahyɛbaguanyi. Wɔpaaw no dɛ mbrahyɛbaguanyi maa Chereponi mpasuar wɔ Etsifi mantɔw wɔ mbrahyɛbagua a otsia ebiasa wɔ kwasafoman a otsia anan no mu. Doris Aardvark. Seidu na obedzii n'adze wɔ afe mpemebien na anan Ghana amansan abatow no mu.

Wɔpaaw Abah dɛ mbrahyɛbaguanyi maa Chereponi mpasuar wɔ mpemebien Ghana asahen abatow no mu wɔ NDC amanyɛkuw no akwanya ahoma do. Nna ne mpasuar ka mbrahyɛbagua ngua du-awɔtwe no ho dze fi mbrahyɛbagua ngua eduonu-ebuen no a NDC amanyɛkuw no dzii do kunyim no wɔ dɛm abatow a ɔkɔr do dɛm afe no mu wɔ Etsifi mantɔw no mu. NDC amanyɛkuw no nyaa Dɔm-kuma ngua a ɔyɛ eduokorɔn-ebien dze fii mbrahyɛbagua ngua ahaebien no mu wɔ mbrahyɛbagua a otsia ebiasa wɔ ebibiman a ɔtɔdo anan no mu. Wɔdze mba  6,270 dze fi mba dodow 14,908 no mu na wɔdze paaw no. Dɛm aba a onyae yi gyina hɔ ma 44.6% dze f mba dodow no mu. Wɔsaan  Bawah Mamshie Ali a ɔyɛ  "People's National Convention", kuwba, Jabanyit K. Lanzari a ɔyɛ "Convention People's Party" kuwba na Abubakar S. Malba a no so yɛ NPP kuwba ho paaw Mohammed. Mba a wonyae yɛ 3,879, 2,504, 965, na  453 dze fi mba dodow no mu. Dɛm mba yi gyina hɔ ma 27.6%, 17.8%, 6.9% na 3.2%  dze fi mba dodow no mu.

## Nhwɛdo

Nkyekyεmu:Ghanafo

Nkyekyεmu:Ghana mbrahyɛbaguafo 2001-2005
Monica Amekoafia

**Monica Amekoafia** (Afe 1934, Obiradzi 30 – Afe 1990 Obiradzi 24) nna ɔyɛ Ghananyi na odzii konyim wɔ Miss Ghana akansi a odzi kan no wɔ afe 1957 mu wɔ ber a ogyinaa mu maa Trans-Volta Togoland. Nna ɔyɛ akansinyi a ɔtɔ do akorɔn. Ne akansi nkanee no ntsi na wɔfrɛ tsemanmufo a wɔwɔ Firaw mantɔw nkanee akorɔn no.

Augustus Amekoafia na Anastasia Apau na wɔwoo no wɔ afe 1934 Obiradzi bosoom no wɔ Alavanyo wɔ Trans-Volta Togoland wɔ Gold Coast. Ekyir no ɔbɔwar Ghana nwomanyimnyi, Henry Kofi Marrah wɔ London, United Kingdom. N'awar mu no, nna Monica  wɔ mbabanyin ebien wɔ n'ekyir dadaw. Ɔno na ne kun fofor no ntamu no nna wɔwɔ mba ananas. Wɔpaaw no kun no dɛ Ambrado kɔr Czechoslovakia wɔ afe 1961 mu no, Marrah ebusua no kɔr Prague dɛm afe no. Afe 1963 mu no wɔdze Monica no kun no kɔtoo Hungary a hɔ ba ɔnye n'ebusua no tsenae kei afe 1966. Coup d'etat no mu no a wɔdze Ghanaman Asrafokuw no hyɛɛ Nkrumah aban ase wɔ afe 1966 ne bosoom Kwakwa 24 mu no, Monica sanee nye n'ebusua no baa Ghana. Monica bɔɔ ne bra wɔ Ghana mbom dɛ ɔyɛ yer a ɔnnyɛ edwuma mbom dze, ɔdze noho hyɛɛ ndwuma ahorow bi mu wɔ ber a nna ɔtse fie. N'edwuma a nna ɔyɛ paa nye adzepam, afei so ɔyɛɛ tie and dye edwuma na semimayɛ edwuma na ndwuma nketsenketse bi so.

No kun, Henry a nna ɔdze noho akɛhyɛ noara n'edwuma mu no wɔ ne nwomanyim edwuma mu ekyir no, daan n'enyi hwɛɛ ban wɔ afe 1985 Ɔberɛfɛw bosoom no mu. Monica so hweer no nkwa ɔnam ntohyeewa(asthma) yar a onyaa wɔ afe 1990 Obiradzi 24 mu.

Hohoe a ɔwɔ Firaw mantɔw a ɔwɔ Ghana mu yɛɛ ohonyi dze hyɛɛ no enyimnyam.

Nkyekyεmu:Ghanafo
Moses Dani Baah

**Moses Dani Baah** yɛ Ghana ɔmanyɛnyi na mbrahyɛbaguanyi ma Sissala Epuei Ambatow Mpasua a ɔwɔ Etsifi Atɔe Mantɔw no mu wɔ Ghana. Nna ɔyɛ Nyimpa National Convention amanyɛkuw no mu ba.

## Ɔbra Ahyɛse Na Nwomasua
Wɔwoo Baah wɔ Ayɛwoho bosoom no mu wɔ afe 1951 mu. Ɔkɔr Kwame Nkrumah Esuapɔn a ɔhwɛ Abɔdze mu Nyansapɛ na Mfiridwuma Do. Onyaa abɔdzin wɔ Civil Engineering mu wɔ KNUST.

## Edwuma
Baah yɛ Asaase ho Mfiridwumayɛfo (Site Engineer) wɔ n’edwuma mu.

## Amanyɛsɛm
Wɔpaaw Baah dɛ Sissala Epuei Ambatow Mpasua no ne mbrahyɛbaguanyi, a kan no nna ɔyɛ Sissala Ambatow Mpasua a ɔwɔ Etsifi Atɔe Mantɔw mu wɔ Ghana. Ogyinaa ambatow mpasua no anan mu wɔ mbrahyɛbagua a ɔtɔ do anan wɔ Ka-bi-ma-menka-bi amambu a ɔtɔ do anan (4) no mu wɔ Ghana mu.

### Afe 2000 Ambatow
Wɔpaaw Baah dɛ mbrahyɛbaguanyi maa  ambatow mpasua no wɔ Etsifi Atɔe Mantɔw mu wɔ Ghana wɔ afe 2000 Ghana amansan ambatow no mu. Dɛm ntsi ogyinaa ambatow mpasua no anan mu wɔ Ghana Ka-bi-ma-menka-bi amambu a ɔtɔ do anan no ne Mbrahyɛbagua a ɔtɔ do anan (4) no mu. Amba 16,009 na onyae a ɔdze dzii nyim  wɔ amba a wɔtoow nyinara mu.

Iyi gyina hɔ ma amba no no mu 55.40%. Onyaa amba kyɛɛn Amidu Suleman a ofi National Democratic Congress amanyɛkuw no mu , Lamini M. Dawudu a ofi New Patriotic Party amanyɛkuw no mu  na Issah Musah a ofi United Ghana Movement amanyɛkuw no mu

Iyinom nyaa amba 12,046, amba 632 na amba 219 wɔ ambatow a ɔfata a wɔtow no nyinara mu. Iyinom nye ambatow a ɔfata a wɔtow no nyinara mu 41.70%, 2.20% na 0.80% yɛ pɛ. Wɔdze Nnyimpa Ɔman Nhyiam Kuw (Peoples National Convention) no tekiti na wɔdze paw Baah.

Wɔpaw Baah dɛ mbrahyɛbaguanyi maa Sissala Epuei ambatow mpasua no wɔ afe 2004 Ghana amansan ambatow mu. Ɔno, ntsi, ogyinaa ambatow mpasua no ananmu wɔ Ghana Amansin a ɔtɔ do anan (4) no Mbrahyɛbagua a ɔtɔ do anan (4) no mu fir bosoom Sanda da a ɔtɔ do esuon (7) afe 2005 kesi bosoom Sanda da a ɔtɔ do esia (6) afe 2009.

Wɔdze amba 14,186 na ɛpaw no wɔ ambatow a ɔfata a wɔtow nyinara mu 19,129. Onyaa amba kyɛn Alhassan Dubie Halutie a ɔwɔ Ɔman Demokrasi Mbrahyɛbagua Kuw no mu(National Democratic Congress Party). Wɔdze Nnyimpa Ɔman Nhyiam (Peoples National Convention) no tekiti na ɛpaw Baah.

Na nye ambatow mpasua no yɛ ambatow mpasua ebien (2) pɛ a Nnyimpa Ɔman Nhyiamu Kuw (Peoples National Convention) no dzii nkonyim wɔ Ghana Etsifi Atɔe mantɔw mu wɔ afe 2004 Ghana Amansan ambatow no mu no fa. Ambatowfo a wɔwɔ Sissala Epuei ambatow mpasua mu no too aba wɔ ‘skirt na blouse’ kwan do wɔ dɛm ambatow no mu dɛ ɔmampanyin a odzii nkonyim wɔ ambatow mpasua kor no ara mu nye John Kuffour a ofir Ɔman Ho Dɔ Kuw Fofor (New Patriotic Party) no mu.

Iyi nyinara mu no, kuw no dzii nkonyim wɔ Mbrahyɛbagua ananmusifo anan (4) pɛ mu wɔ nkongua 230 a ɔwɔ Mbrahyɛbagua a ɔtɔ do anan (4) a ɔwɔ Ghana Amansin a ɔtɔ do anan (4) no mu.

## Nhwɛdo

Nkyekyεmu:Ghana Amanyɛnyi
Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Moses Mabengba Bukar

Wɔwoo **Moses Mabengba Bukari** wɔ Ebɔw bosoom da ɔtɔ do du biako wɔ mfe apem ahankron eduonum esia. Ɔyɛ Ghana amanyɛnyi. Ɔyɛ mbrahyɛbaguanyi a ogyinaa maa Saboba ambatow mpasua do wɔ Etsifi Mantɔw mu, wɔ mbrahyɛbagua fie odzi kan na ma ɔtɔ do ebien wɔ "4th Republic" mu wɔ Ghana.

## '''MOSES AHYƐSE BRA NA NWOMASUA:'''

Wɔwoo Moses wɔ Ebɔw bosoom da ɔtɔ do du biako wɔ mfe apem ahankron eduonum esia(Ebɔw 11, 1956) wɔ Saboba wɔ Etsifi Mantɔw mu wɔ Ghana. Onyaa ne "Diploma in Mathematics" wɔ "Advanced Teacher's Training College.

## '''AMANYƐSƐM:'''
 
**Moses** dzii kan nyaa akwangya wɔ mbrahyɛbagua fie wɔ mfe apem ahankroneduokron ebien wɔ mumu bosoom no mu, a ɔmaa ɔbɛkaa amanyɛfo a wɔwɔ mbrahyɛbagua fie a odzi kan wɔ "4th Republic" wɔ Ɔmanpanyin Jerry John Rawlings aban no mu. Woyii no dɛ mbrahyɛbaguanyi wɔ Saboba ambatow mpasua do wɔ Etsifi Mantɔw mu. Ɔyɛɛ edwuma fitsi Sanda bosoom da ɔtɔ do esuon wɔ mfe apem ahankron eduokron ebiasa dze kesii Sanda bosoom da ɔtɔ do esia wɔ mfe apem ahankron eduokron esia no mu.

Ɔsan so yɛɛ mbrahyɛbaguanyi wɔ mfe apem ahankron eduokron esia wɔ Mumu bosoom no mu wɔ NDC amanyɛkuw dzin mu. Onyaa amba a ɔyɛ 12,744 wɔ  15,933 a ɔyɛ amba dodow a wɔtoo no mu a, ogyina hɔ ma ɔha nkyɛmu a ɔyɛ eduosia enum ekyir pɔw eduowɔtwe(65.80%) seen Joshua Yakpir Jagri a ɔyɛ NPP amanyɛkuwnyi a onyaa 3,189 a ɔyɛ ɔha nkyɛmu eduosia duesia ekyir pɔw eduonum(16.50%). Nayon Bilijo bedzii no do nkonyim wɔ amanyɛkuw n'ambatow mu. Nna ɔyɛ nkan soafo dze ma Etsifi Mantɔw no. Ɔsanee so bɛyɛɛ Vice Chairman dze maa NDC amanyɛkuw no, a wɔdze no sii adze do wɔ Dzifuu bosoom da ɔtɔ do esia wɔ mfe mpem ebien na duakron no mu. Ɔsoom dɛ Mansin krakye(DCE), Soafo abedziekyir(Deputy Minister), Ɔsoafo(Minister), na Ɔhembɔfo(Ambassador) wɔ mfe eduonu biako a odzii wɔ amanyɛsɛm mu.

## '''MOSES EDWUMA MU NSƐM:'''

Nna Moses yɛ Kyerɛkyerɛnyi na nkan panyin a ɔhwɛ nkotabudo wɔ Simpa Suapɔn no mu(Head of Mathematics Department of University of Education, Winneba). Nna ɔyɛ Etsifi Mantɔw mu Soafo.

## '''MOSES GYEDZI:'''

Moses yɛ Kristonyi.

Nkyekyεmu:Ghanafo
Mohammed Erzuah Siam

**Mohammed Erzuah Siam** yɛ Ghana ɔmanyɛnyi na mbrahyɛbaguanyi ma Akwatia ambatow mpasua a ɔwɔ Epuei Mantɔw mu wɔ Ghana wɔ mbrahyɛbagua a ɔtɔ do ebien wɔ ka-bi-ma-menka-bi amambu a ɔtɔ do anan mu.

## Abrabɔ ahyɛse
Wɔwoo Siam wɔ Akwatia a ɔwɔ Epuei Mantɔw mu wɔ Ghana.

## Edwuma
Nna Siam yɛ Panyin a ɔhwɛ Volta River Authority do. Nna ɔyɛ mbrahyɛbaguanyi  ma Akwatia ambatow mpasua a ɔwɔ Epuei Mantɔw mu wɔ Ghana mu.

## Amanyɛsɛm
Wodzii kan paaw Siam kɔr mbrahyɛbagua mu maa Akwatia ambatow mpasua a ɔwɔ Epuei Mantɔw mu wɔ Ghana mu wɔ National Democratic Congress dzin mu ber a wɔtoow Ghanaman mu amba wɔ Mumu bosoom no mu wɔ afe 1996 mu. Onyaa amba 22,140 fii amba dodow 38,701 mu a nna ogyina hɔ ma 52.90% dze tsiaa n'akansifo Francis A. Y. Agyare-Bray a onyaa 30.60%, Ernest Kwame Ampofo a onyaa amba 2,240  na Joseph Kofi Asiedu a onyaa amba 1,506 .

## Mboaedze
[edit source]

Nkyekyεmu:Ghanafo
Nkyekyεmu:Ghana mbrahyɛbaguafo 1997–2001
Mohammed Jagri

**Mohammed Jagri** yɛ Ghana amanyɛnyi na hwɛdofo. Ɔyɛɛ mbrahyɛbaguanyi maa Zabzugu-Tatale abatow mpasua do wɔ Etsifi Mantɔw mu. 
## Ɔbra ahyɛse na nwomasua
Wɔwoo Mohammed Jagri wɔ Esusuo Aketseaba 12, 1974. Onyaa n'abɔdzin krataa wɔ Yendi Nsɔwdo Skuul.

## Amanyɛsɛm
Ɔyɛ kuw ba wɔ mbrahyɛbagua fie a ɔtɔ do anan wɔ 4th Republic mu. Onyaa n'egua no wɔ 2004 Ghana amansan abatow no mu wɔ National Democratic Congress amanyɛkuw ne dzin mu. Onyaa aba 16543 wɔ aba dodow a wɔtoo mu. Iyi yɛ ɔha nkyɛm eduonu ekyir pɔw akron (50.9%). Onyaa aba sen Jabaah John Bennam a ɔyɛ NPP amanyɛkuw nyi, na Adam Kuperi Lagnaboon a ɔyɛ Peopl's National Convention amanyɛkuw nyi. Iyinom nyaa 47.8% na 1.3% pɛpɛɛpɛ. Nyimpa a wɔwɔ abatow mpasua do no too aba no 'skirt na blouse' a wɔtoo ɔmanpanyin aba maa Ɔmanpanyin John Kuffour a ɔyɛNew Patriotic Party amanyɛkuw nyi.

## N'abrabɔ
Ɔyɛ Nkramonyi.

## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Mount Mary Akyerɛkyerɛfo ntsetsee bea

Mount Mary akyerɛkyerɛfo ntsetsee bea yɛ skuul a esuafo kɔ hɔ kɛgye ntsetsee dɛ akyerɛkyerɛfo. Ibohu skuul yi wɔ Somanya a ɔwɔ Odumase Krobo wɔ Epuei Mantɔw mu. Skuul no yɛ Roman asɔr no no skuul. Nna nkyɛ skuul no yɛ French skuul a nna dza wosua wɔ hɔ tsitsiriw nye French Kasa na ndɛ dze edzesua nkorbata pii na wɔyɛ no wɔ hɔ.
Mubarak Mohammed Muntaka

**Alhaji Mohammed Mubarak Muntaka** yɛ Mbrahyɛbaguanyi ma Asawase wɔ Ashanti Mantɔw mu wɔ Ghana wɔ Mbrahyɛbagua a ɔtɔ do anan (4), enum (5), esia (6), esuon (7) ne awɔtwe (8) a ɔwɔ Ghana Amansin. Mprɛmprɛn, ɔyɛ Minority Chief Whip wɔ Ghana Mbrahyɛbagua no mu.

## Ɔbra Ahyɛse Na Nwomasua
Wɔwoo Muntaka wɔ Ɔbɛsɛ 17, 1971[6] na ɔfir Akuse wɔ Ghana Epuei Mantɔw mu nanso ahyɛse no n’awofo fir Ghana Etsifi fam Mantɔw wɔ kuro bi a wɔfrɛ no Kumbungu mu.[7] Ɔnyaa nye Masters of Science abodzin krataa wɔ Development Policy na Planning mu wɔ Kwame Nkrumah Esuapɔn a ɔhwɛ Nyansahu na Mfiridwuma do (Kwame Nkrumah University of Science and Technology - KNUST) wɔ afe 2004 mu.

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 2001-2005
Muhammad Mumuni

**Muhammad Mumuni** (wɔwoo no 28 Ayɛwoho 1949) yɛ Ghana mmaranyimfo na amammuifo. Wɔsan paw no maa Ghana Mmarahyɛ Bagua no wɔ 7 Mumu 2012 Amansan Abatoɔ no mu, ber a ɔdzii nkonyim wɔ Kumbungu Akongua no mu. Mumuni fii mmarahyɛ bagua no mu wɔ afe 2004 mu ber a ɔbɛyɛɛ John Atta Mills Ɔmampanyin abadiakyir a ɔretu mmirika.

## Mfiase Asetra na Nhomasua
Muhammad Mumuni nyaa nye mfitsiase nwomasua wɔ Kumbungu Mpɔtsam Aban Mfitsiase Sukuu mu wɔ afe 1955 na 1960. Afei ɔkɔɔ Savelugu Mpɔtsam Aban finimfin sukuu fir afe 1960 kɔsi afe 1962. Nye ntoado sukuu kɔɔ Tamale Ntoasoɔ Sukuu mu fir afe 1962 kɔsi afe 1969. Ɔkɔɔ do kɔɔ Ghana Sukuupɔn mu maa nye LL.B (Hons). Wɔ Ɔbɛsɛ 1975 mu no, ɔnyaa mmaranyimfo abodzzin krataa wɔ Ghana Mmara Sukuu mu. Wonyim no wɔ kokoam asetra mu dɛ Mmaranyimfo Mumuni.

## Edwuma
Mumuni dzii kan yɛɛ edwuma dɛ Ɔkyerɛkyerɛfo Boafo wɔ Faculty of Law a ɔwɔ Ghana Suapɔn (University of Ghana, Legon) mu wɔ afe 1972 na 1974. Afei ɔbɛyɛɛ Ɔman Dwumadzi Ntsamgyinafo (Atsifi) wɔ Ɔman Dwumadzi Nhyehyɛeɛ a ɔwɔ Ghana ntsam wɔ afe 1975 na 1976. Ɔyɛɛ edwuma dɛ a Mmaranyimfo wɔ Sikakorabea a ɔhwɛ adan na adansie do wɔ ber a ɔfir 1976 kɔsi 1980. Ɔsan nso yɛ Ɔmantsam Ɔtemmufo wɔ Ghana Atemmuo Dwumadzibea no ntsam wɔ afe 1977 na 1980. Wɔ afe 1979 mu no, ɔsom wɔ Mpɔtsam Aban Mmoa Badwa a wɔdze sii hɔ wɔ Republican a ɔtɔ do ebaasa no ase amansan mmara a ɔbɛma wɔakyekyɛ nkɔdo ahodze ama ɔmansin na mpɔtsam agyinatukuo a ɔwɔ Ghana.

## Amanyɔsɛm
Wɔpaw no dɛ Nhyiam no munyi ma Yagrafong Abatow mpɔtsam hɔ wɔ Tolon–Kumbungu Mantsam Nhyiam no mu na ɔsom mprenu dɛ nhyiam no munyi a odzi enyim wɔ 1992 na 1996 ntsam.

Wɔ Mumu 1996 mmarahyɛ bagua abatoɔ mu no, wɔpaw no dɛ Mmarahyɛ Bagua no munyi (MP) maa Kumbungu mantsam no wɔ National Democratic Congress tekiti do na ɔkoraa n’akongua do wɔ Mumu 2000 mmarahyɛ bagua abatoɔ no mu. Enti ɔyɛɛ MP mfe ebien a ɔkɔɔ do wɔ Sanda 1997 kosi Sanda 2001 mu.

### 2000 Abatoɔ
Wɔdzii kan paw Mumuni dɛ Ɔman Demokrasi Nhyiam no Tekete no Mmarahyɛ Bagua wɔ Mumu  2000 Ghana Amansan Abatow no mu a na ogyinaa Kumbungu Mantsam a ɔwɔ Ghana Atsifi Fam Mantsam mu no ananmu. Ɔyɛɛ abatoɔ 12,477 a ɔfata a wɔtowee a ɔgyina hɔ ma 60.40%. Na nye mansin no yɛ mmarahyɛ bagua nkongua 16 a ɔwɔ nkongua 21 a National Democratic Congress dzii nkonyim wɔ saa abatow no mu maa Nlorthern Mantsam no fa. Wɔpaw no dɛ Alidu Binda Talhai a ofi Ɔman Ho Dɔ Kuw Fofor no mu, Iddrisu IDDI a ofi United Ghana Kuw no mu, Umar M. Hashim a ofi Peoples National Convention Kuw no mu na Dawuda Ibrahim a ofi Ɔman Nsakrae Kuw no mu. Saa abatoɔ yi nyaa abatoɔ 3,699, 3,555, 456, 339 na 127. Eyinom nye 17.90%,17.20%, 2.20%, 1.60% na 0.60% yɛ pɛ wɔ abatow a ɔfata a wɔtowee nyinara mu.

## Ankorankor Asetra
Muhammad Mumuni yɛ kramonyi. Muhammad Mumuni awar a ɔwɔ mma nsia (6). Muhammad Mumuni n’ani gye tɛnis, bɔɔlbɔ na abɔdze ho adesua ho.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Mustapha Ali Iddris

**Mustapha Ali Iddris** (wɔwoo no 28 Ebɔbira 1955 – 2 Obiradzi 2013) yɛ Ghana amanyɛnyi a ɔsomm dɛ Mbrahyɛbagua a ɔtɔ do ebasa a ɔwɔ Ɔman a ɔtɔ do anan no munyi, a ɔgyinaa Gukpegu-Sagongida mansin a ɔwɔ Ghana Atsifi Mantɔw mu no ananmu.

## Ɔbra Ahyɛse Na Nwomasua
Wɔwoo Ali Iddris wɔ 28 Ebɔbira 1955 mu wɔ Gukpegu-Sagongida wɔ Ghana Atsifi Fam Mantɔw mu.

## Amanyɛsɛm
Wɔpaw Ali Iddris kɔɔ Mbrahyɛbagua no mu wɔ Ɔman Ho Dɔ Kuw Fofor no tikit do wɔ Mumu 2000 Ghana Amansan Abatow no mu a na ɔgyinaa Gukpegu-Sagongida Mantɔw no ananmu wɔ Ghana Atsifi Fam Mantɔw mu. Ɔtoo abatow 24,819 wɔ abatow 54,491 a ɔfata a wɔtowee a ɔgyina hɔ ma 45.50%. Ɔdzii dwuma afe pɛ dɛ Mbrahyɛbagua no munyi. Na nye mansin no yɛ mbrahyɛbagua no nkongua 16 a ɔwɔ nkongua 21 aNew Patriotic Party dzii nkonyim wɔ saa abatow no mu maa Atsifi Fam Mantsam no fa. Ɔman Ho Dɔ Kuw Fofor no nyaa dodow no ara a nye nyinara yɛ mbrahyɛbagua nkongua 99 wɔ nkongua 200 mu. Wɔpaw no wɔ Abdul-Nahiru Essahaku a ɔfir Ɔman Demokrasi Mbrahyɛbagua no mu, Iddirisu H.Ayuba a ɔfir Nhyiamu Nyimpa Kuo no mu, Wahab Ali a ɔfir Ɔman Nsakraeɛ Kuo no mu, Mumuni Fatawu a ɔfir United Ghana Kuo no mu. Eyinom nyaa abatow 22,255, 6,764, 463, 190 ne 0 wɔ abatow a ɔfata a wɔtowee nyinara mu. Eyinom nye 40.80%,12.40%,0.80%, 0.30% na 0.00% yɛ pɛ wɔ abatow a ɔfata a wɔtowee nyinara mu.

Ansa na ɔredzi nkonyim wɔ afe 2000 mu no, Ali nso gyinaa nye mansin ananmu wɔ Ghana man a ɔtɔ do 4 no mbrahyɛbagua a ɔtɔ do ebien no mu. Ɔdzii Basit Aboulai Fuseini a ɔfir National Democratic Congress na Iddrisu H. Ayub a ɔfir Convention People’s Party no do nkonyim a ɔnyaa 42.40% wɔ abatow a ɔfata a wɔtow nyinara mu a ɔnye abatow 31,964 yɛ pɛ ber a n’asɔretsiafo no nyinara nyaa 32.00% na 0.80% wɔ abatow a ɔfata nyinara mu abatow a wɔtowee wɔ 1996 Ghana Abatow no mu.

## Dwumadzi Ahorow
Ali Iddris yɛ Kan Atsifi Fam Ɔmantsam Soafo na ɔsan nso yɛ Kan Nsu Ho Ndzɛmba, edwumayɛ na Adan ho Ɔsoafo. Ɔsan nso yɛ Kan Mbrahyɛbaguanyi ma Gukpegu-Sagongida Mantsam a ɔwɔ Ghana Atsifi Fam Mantɔw mu.

## Owuo
Ali Iddris wui wɔ Obiradzi 2013 mu wɔ 37 Military Hospital wɔ Accra, baabi a na wakɔ akɔhwɛ no. Wɔdze nye funu siee adekyee wɔ Tamale Amusiei.

## N'abrabɔ
Ali Iddris ware na ɔwɔ mma ebien (2). Na ɔyɛ Nkramonyi.

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
MzVee

**Vera Hamenoo-Kpeda**  (n'awoda nye 23 Obiradzi 1992), dzin a dodow dze frɛ no nye **MzVee**,ɔyɛ Ghana ndwomtonyi a wagye dzin ara yie . Ndwom bi tse dɛ "Bɔrkɔɔ Bɔrkɔɔ","Natural girl", Dancehall Queen" na dza ɔkeka ho nyinaara ɔno na ɔtow.MzVee edzi nkonyim wɔ dwomtow abɔdzin beberee ho.

## Abrabɔ Ahyɛse
Mzvee wɔwoo no La N’anaafo Estates, Nkran a no papa ne dzin dze Ernest Hamenoo-Kpeda a ɔyɛ bisinɛman na Florence Hamenoo-Kpeda a ɔyɛ edzibanoanyi. Ofi Keta a ɔwɔ Filaw Mantɔw mu wɔ Ghana.  ɔwɔ enuanom mbasiafo mpanyimfo ebien na nua banyin Kor na ɔkɔr Skuul wɔ St Martin de porres Skuul a ɔwɔ Dansoman, Nkran wɔ n’abrabɔ n’ahyɛase mu. Ofii hɔ kɔr St. Mary Girls’ Senior High School hɔ na ɔkɔyɛɛ Hoom ɛkɔnɔmise.  Nna orusua Business administration wɔ Ghana Telecom University, ekyir yi wɔ 2016 mu no, ɔpɔw Skuul.

## No Ndwomtow Dwuma

### 2012 – 2013: N’ahyɛase
MzVee hyɛɛ ase ba Ghana ndwomtow mu wɔ 2021 Esusowa ber no mu dɛ ɔyɛ enyimdzenyi dze ma Lynx Entertainment’s girl band D3. Dɛm ndwomtow kuw yi enya ndwom a atahye bi tse dɛ ‘’Good Girls Gone Bad’’ na ‘’ Gyani Gyani’’ ansaana worubogu no wɔ 2013 mu osian kuw mba no yɛ mbaabun na wɔwɔ pɛpa ma nwomasua.

### 2014 – 2016: No kwanbuei
Mzvee daa no solo edwuma edzi dɛ ɔdze ndwomkor ‘Borkor Borkor’ bae wɔ Sanda 2014 mu. Odzii iyi ekyir dze no ndwomkor a ɔtahyee ‘ Natural Girl’ bae na ɔkɔr do kedzii nkunyim wɔ ‘Unsung Artiste Award’ mu nkunyim wɔ 2014 Ghana Music Awards mu na ɔnye ndwomtofo bebiree a ɔagyegye abadobɔdze bebiree bi nye Stonebwoy, VIP, Shatta Wale, Richie Mensah, M.anifest na Didier Awadi ayɛ nkabom ndwom.

## Mboaedze
Nkyekyεmu:Ghanafo
Mɔmɔɛ

**[https://www.alamy.com/stock-photo/dried-fish.html Mɔmɔɛ]** ka nam ahorow a wɔdze yɛ edziban wɔ Akanman mu no ho. 

Nammon porɔw ntsɛntsɛm gyedɛ wobenya kwan bi afa do akora no ma ɔaakyɛr.

## Abakɔsɛm

## Ahorow
Mzbel

**Belinda Nana Ekua Amoah**(wɔwoo no mu 26,1979), a dodow n'ara frɛ no **Mzbel,** ɔyɛ Ghana ndwomtownyi.Ɔyɛ payin wɔ "Mzbel"ndwom mu, "bel" kuw nye dza ɔkeka ho.

Mzbel yɛ obi a ɔkasa wɔ kasahoma mu na ɔsan yɛ senetwanyi a w'atwa sene ahorow pii. Basiaba yi na ɔda hɔn a w'adzi dɛm nyinaa ano.Iyi ɛno so nkyen a, nasayiaa na wɔdze no sii ndzemba pii ano. 

Nkyekyεmu:Ghanafo
Nadia Eke

**Nadia Eke** (wɔwoo no afe 1993 Sanda 11) mu yɛ Ghana triple jumper.
## Nwomasua
Eke wie skuul wɔ Columbia Suapɔn mu wɔ afe 2015.

## Edwuma
Afe 2014 mu no, owiee ne he Commonwealth agor a otsia du wɔ Glasgow, nyaa silver wɔ African Championships wɔ Marrakech na ne IAAF Continental Cup a otsia esuon.

Ɔsan nyaa bronze wɔ Ebibirmu agor a ɔkɔr do wɔ Brazzaville wɔ afe 2015 mu. Afe 2016 mu no, ɔbɛyɛɛ Ebibirmu nyinara panyin wɔ afe 2016 Ebibirmu enguan agokansi no mu.

Odzii kunyim kegyinaa mu ma Ghana wɔ afe 2020 Summer Olympics no mu wɔ mbaa hɔn triple jump akansi no mu.

## Noara ne mbɔdzembɔ
**Outdoor**

* Triple jump – 14.33m, June 2019, Jamaica (Ghanaian record)

**Indoor**

* Triple jump – 13.60m, 14 January 2017, New York City

Nkyekyεmu:Ghanafo
Naa Gbewaa

**Naa Gbewa** (a ɔsan so agye dzin dɛ **Nedega** anaa **Kulu Gbagha**)  wɔ amambra mu no, ɔno na ɔyɛ panyin a ɔda Kingdom of Dagbon ano, wɔ ma wɔfrɛ no  northern Ghana dɛm aber yi. Ne mba mbanyinfo na mbasiafo  no w'agye hɔn ato mu dɛ w'atsiw States ahorow ano.[1][2]

## Nhwɛdo
**• ^** Lipschutz & Rasmussen 1989, p.&nbsp;168.

**• ^** Ade Ajayi & Crowder 1976, p.&nbsp;417.

*• Lipschutz, Mark R.; Rasmussen, R. Kent (1989). "Na Gbewa". Dictionary of African historical biography (2nd ed.). University of California Press. .*

*• Ade Ajayi, J. F.; Crowder, Michael (1976). History of West Africa. Vol. 1 (2nd ed.). Columbia University Press. .*

## Akenkan a odzi do
*• St. John-Parsons, D. (1958). "Na-Gbewa and His Sons". Legends of Northern Ghana. Longmans, Green.*

*• Ogot, Bethwell A. (1992). "From the Niger to the Volta". Africa from the sixteenth to the eighteenth century. General history of Africa. Vol. 5. UNESCO. pp. 339–340. .*

*• Levtzion, Nehemia. "The Western Mahgrib and Sudan". In Fage, J. D.; Oliver, Roland (eds.). The Cambridge history of Africa. Vol. 3. Cambridge University Press. p. 460. .*

*• Illiasu, A. A. (1971). "The Origins of the Mossi-Dagomba States" (PDF). Institute of African Studies: Research Review. *'7*' (2): 95–113.*

Nkyekyεmu:Ghanafo
Mperwa Nyinsen

Mperwa nyinsen nye dɛ basia a onndu ne mpanyin mfe do nye banyin ekedzi ehyia ma nyinsen aba. Tsetse no nna basia a wɔnngor no bra ma banyin mbɔwar no na ɔfa efur a wɔse wɔaper no ho akɛfa nyinsen. Ndɛ mber yi, basia a ɔnnso no ho hwɛ na sɛ ɔkɛfa efur a wɔka kyerɛ no dɛ ɔakɛfa mperwa nyinsen. Awarfo binom tum  kɛfa mperwa nyinsen. Iyi ba wɔ ber a awarfo no nnyɛ ahoboa na krado dɛ na nyinsen no aba awerɛfir mu. Wɔ hɛn addzesua wɔ ha yi, yɛbɔhwɛ mbofra a wɔedzi mfe duebien(12) dze rekɛpen mfe eduonu(20). Sɛ dɛm nyimpaku a ɔman biara ka dɛ hɔn nye ɔman no ne daakye kɔfa efur na woenntum ennsua edwuma anaa wɔannsɔn hɔn adzesua wɔ skuul a, ɔdze ɔhaw bebree brɛ nyimpa no ara hɔn awofo, ebusua a wɔda mu, kurow a wɔtse mu ɔnye ɔman mu no nyinara.

Ndzɛmba pii na ɔma mbofra a wɔnnso awar nye awoo kɔ kɔfa efur. Wɔ dɛm ndzɛmba ahorow yi yɛbɛfa no mu kakra na yɛakyerɛ mu wɔ ha. Dɛ ndzɛmba yi bi na odzidzi do yi;

Nkyekyεmu:Ghanafo
Nana Abu Bonsra

**Nana Abu Bonsra** ( a wɔwoo no Ebɔw 17, 1957) yɛ Ghana ɔmanyɛnyi a ɔsoom dɛ mbrahyɛbaguanyi maa Fɔmena Ambatow Mpasuar no.

## Abrabɔ ahyɛse na nwomasua
Wɔwoo Nana wɔ Ebɔw 17, 1957 mu. Ofi wɔ Dompoase, kurow bi a ɔwɔ Esuantse Mantɔw mu wɔ Ghana. Onyaa n'abɔdzin krataa (BSc in design) wɔ edwindze ho wɔ Kwame Nkrumah University of Science and Technology mu wɔ afe 1981 mu. Ɔtoaa  do kɛgyee abɔdzin krataa wɔ Adansi ho nyimdzee mu wɔ dɛm suapɔn no ara mu wɔ afe 1985 mu.

## Edwuma
N'edwuma nye ndzɛmba ho nhyehyɛɛ . Ɔsan yɛ ɔdansifo na obi a osusu asaase.

## Amanyɛ
Ɔyɛ New Patriotic Party amanyɛkuw no mu ba. Nna ɔyɛ mbrahyɛbaguanyi ma Fɔmena Ambatow Mpasua a ɔwɔ Esuantse Mantɔw mu wɔ Ghana. Ɔyɛɛ iyi wɔ mbrahyɛbagua a ɔtɔ do enum wɔ Ghana ka-bi-ma-menka-bi amanbu a ɔtɔ do anan no mu. Onyaa amba 11,787 fii amba dodow 16,650 mu a ogyina hɔ ma 70.8%. Odzii konyim tsiaa Samuel Pinkrah a ɔwɔ National Democratic Congress amanyɛkuw no mu, Augustine Kofi Tieku a ɔwɔ Democratic People's Party amanyɛkuw mu na James Kobina Seotah a ɔwɔ Convention's People's Party amanyɛkuw no mu. Dɛm nkorɔfo yinom mu biara nyaa 20.60%, 0.46% na 8.14% fii amba dodow a wɔtowee no mu wɔ afe 2008 Ghana ambatow kɛse no mu wɔ Fɔmena Ambatow Mpasua no do.

## Asetsena mu nsɛm
Bonsra yɛ Kristonyi na Methodist asɔrba.

## Mboaedze



Nkyekyεmu:Ghanafo
Nkyekyεmu:Ghana Amanyɛnyi
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nana Afia Kobi Serwaa Ampem II

**Nna Nana Afia Kobi Serwaa Ampem II** (1907 – Afe 2016 ne bosoom a ɔtɔ do du-baako ne da a otsia du-enum) yɛ Ɔhembaa wɔ Asanteman mu na mprenpren yi Asantehen yi Otumfuo Nana Osei Tutu II ne maame. Ɔno na ɔyɛ kakraba wɔ mba enum a Nana Afia Kobi Serwaa Ampem II woe no mu. Asanteman mu no, nna ɔyɛ Ɔhembaa a ɔtɔ do du- ebiasa. 

Nana Afia Kobi Serwaa Ampem II wui wɔ afe 2016 ne bosoom a otsia du-baako ne da a ɔtɔ do du-anan wɔ ne nda mu, nna oedzi mfe ɔha nye akorɔn. Adehye ebusua biara mu no, obotum ayɛ nyimpa a ɔkyɛree ansaana oruwu.  Wɔpɛɛ no korabew ahanamakye wɔ Breman Royal Mausoleum (Ban mu) wɔ afe  Sanda 20,2017 ekyir no wɔsesaaw ne ndompe fii Bantama Royal Mausoleum dɛ  mbrɛ ɔbɛyɛ a obenya ne wusom a otwa to amambra kwan do.

Ansaana orubowu no, nna ɔyɛ Asantehembaa (Queen mother) wɔ Asanteman mu mfe eduasa-akorɔn. Asantefo gyedzi dɛ, Ɔhembaa no, woesie no wɔ Bantama Mausoleum, ɔnye adehye ewuakɔr hyia ansaana woeyi no akɔ ne korabew a otwa tow.

## Ne nsiei
Wɔdedaa Ɔhembaa yi a oenya ne sor frɛ yi nda ebiasa na wɔpɛɛ no korabew wɔ afe 2017 Sanda bosoom ne da a otsia du-akorɔn a nna ɔyɛ Yawda. Wɔdze mbra bi too dɔm a wɔwɔ Kumase no dɛ obiara nhyɛ ne dan mu fitsi ewimbir ndɔnwɔtwe kesi anapa ndɔnnan ansaana obiara epuei paado. Otumfu Nana Osei Tutu II ne kyeame Nana Nsuase Agyemang III na ɔdze dɛm nhyehyɛɛ yi too gua wɔ afe 2017 Sanda bosoom no ne da a ɔtɔ do esia a nna ɔyɛ Fida.

## Nkae
Wɔdze Afia Kobi Serwaa Ampem Mbasiafo Mfinimfin Skuul no too no. Nkyin ho a ɔwɔ Kumase so ne dzin na ɔda do.

## Mboaedze

Nkyekyεmu:Ghanafo
Nana Aba Anamoah

**Nana** **Aba** **Anamoah** (awo dzin: **Rosemond Nana Aba McEwan-Anamoah**, wɔwoo no wɔ Obiradzi 19, 1980)  yɛ Ghananyi nsɛnkyerɛwnyi. Ansaana  obegyaa n'edwumayɛ wɔ TV3 no, nna ɔyɛ dawurbɔnyi na afei so, odzii dwuma tsitsir a bi nye Divas Show. Seseiara, ɔno nye GHOne na Starr 103.5 FM panyin. Seseiara, ɔno nye panyin a ɔda EIB ntentan ano. Ɔsanso yɛ Ghana mbaa bɔɔlbɔ ananmusinyi.

Anamoah ka Mbaa Bɔɔlbɔ Kuw ho wɔ Ghana. Ɔyɛ obi a ɔtaa bɔɔlbɔ kuw a ɔyɛ Manchester United na Accra Great Olympics ekyir.

## Nwomasua
Anamoah wiei skuul wɔ Ghana National College na ɔwɔ nyimdzee wɔ Development Finance a onyae wɔ  University of Ghana Business School. Ɔsan yɛ ewuraba a ɔwɔ nyimdzee wɔ nkontabu na sikasɛm mu wɔ Gimpa. Ɔsan kosuaa etsitsirfo nwomasua ho nyimdzee a ɔfa no 21st Century wɔ Harvard Kennedy School (Harvard University).

## Abɔdzin Ahorow

* TV Personality of the Year, RTP Awards (2017, 2019).
* TV Personality (Female), Glitz Africa Awards 2018.
* TV News Anchor of the Year (2004, 2008, 2012, 2017).
* TV Development Show Host of the Year, RTP Awards 2018.
* Excellence in Media Honors at the Ghana Women of the Year Honors 2019.

## N'abrabɔ
Nana Aba Anamoah yɛ Catholic nyi. Woenntum anntoa ne Skuul a nna ɔfa no apɔwmudzen no ho ber a ohun dɛ onyinsen no.Ɔyɛ maame a ɔwɔ ba kor, banyin a wɔfrɛno Jyotir a ɔkɔ skuul wɔ United States.

## Mboaedze
Nkyekyεmu:Ghanafo

Nkyekyεmu:Ghana Nsɛnkyerɛwfo
Nana Aba Appiah Amfo

**Nana Aba Appiah Amfo** (wɔwoo no Fankwa 30 1971) yɛ Ghana linguist, Suapɔn mu panyin na seseiara Vice-chancellor dze ma Ghana Suapɔn. Ansaana ɔrebɛyɛ Pro-Vice-Chancellor dze ma Nwomasua na Students Affairs wɔ Ghana Suapɔn mu wɔ Ebibir mu Anee.

## Abrabɔ Ahyɛse na nwomasua

Wɔwoo no wɔ Kumase. Nana Aba Appiah Amfo nyaa ne nwomasua wɔ University Primary School (KNUST Basic School), Services Primary School wɔ Takoradze na Goldfields School Complex wɔ Tarkwa.[6] Amfo kɔr Holy Child School dze nyaa ne 'O’ Level nwomasua na ekyir yi ɔkɔr Archbishop Porter Girls’ Secondary School dze nyaa ne A’ Level. Ɔtoaa do kɔr University of Ghana dze nyaa ne Bachelor abodzin nkrataa wɔ French na Linguistics mu. Owiee Norwegian University of Science na Technology wɔ Trondheim, Norway wɔ 2001 na onyaa MPhil degree wɔ Linguistics na onyaa PhD degree wɔ 2007 fii  university in Linguistics hɔ ara.[7]

## Edwuma

Amfo hyɛɛ n'edwuma ase dɛ ɔkyerɛfo wɔ Department of Linguistics wɔ University of Ghana wɔ afe 2001. Ekyir no ofii hɔ kɔtoaa n'adzesua do wɔ Norway, ɔsan baa Ghana na ɔtoaa do kyerɛɛ adze wɔ University of Ghana. Wɔdze kɔ mpempemdu bi ma ɔbɛyɛɛ Ɔkyerɛfo Panyin wɔ afe 2007 mu, dɛm afe noara na onyaa ne PhD. Ɔbɛyɛɛ associate professor wɔ afe  2011 mu, na Okunyin wɔ afe 2017 mu. Woyii no dɛ ɔmbɛyɛ executive committee member wɔ Fédération Internationale des Langues et Littératures Modernes. Nana Aba Amfo soom dɛ  Pro Vice-Chancellor maa Academic and Student Affairs wɔ University of Ghana fitsi Ɔberɛfɛw 2019 kesi Ayɛwoho 2021. Ayɛwoho 2021 mu no, woyii no dɛ ɔmbɛyɛ Acting Vice Chancellor. Onyaa professional management training wɔ  University of Applied Sciences, Germany, INSEAD na Harvard Business School. Ɔsoom dɛ Eguamutsenanyi wɔ Department of Linguistics (2013–14) na Dean wɔ School of Languages. Amfo soom dɛ afotufo kuw nyimpa maa Coalition of People Against Sexual and Gender-Based Violence and Harmful Practices (CoPASH) wɔ  UNFPA no mboa a onyaa ho.

## Kuw ahorow a nna odzi akotsen wɔ mu.

• Member, Society of Communication, Medicine and Ethics

• International Pragmatics Association (first African to be a Consultation Board member in Association's history)

• West African Linguistics Society

• Linguistics Association of Ghana (President, 2010–2014)

• Foundation Fellow, African Humanities Program of the American Council of Learned Societies

• Fellow, German Academic Exchange Service (DAAD)

• Commonwealth Professional.

## Nhwehwɛmu

Amfo no nhwehwɛmu ngyina nyinara na ɔwɔ  linguistic sub-discipline of Pragmatics mu.

## N'abrabɔ

Ɔno na no kun, Frank Amfo woo mba ebiasa, Yoofi, Maame Araba na Efua Benyiwa.

## Mboadze
Nkyekyεmu:Ghanafo
Nana Akosua Konadu

**Eunice Nana Akosua Konadu**, a wɔsan nyim no dɛ **Nana Akosua Konadu**, yɛ Ghana Dawurbɔnyi, Panyin(CEO) na Enak Consult fabafo. Ɔno na odzi *Hard Truth*  dwumadzi no ho kyeame wɔ Joy News channel no wɔ Multi TV do.

## Nwomasua
**Nana Akosua Konadu** kɔr Pentecost University College Ghana fi afe 2006 kesi afe 2010 a hɔ na onyaa ne Bachelor of Science Degree wɔ Human resource management mu. Ɔkɔr Yaa Asantewaa Senior High School wɔ ne mfinimfin nwomasua ho.

## Edwuma
Owiee Suapɔn no, ɔsoom ne man afe kor wɔ National Disaster Organization (NADMO) mu dɛ human resource ɔfesa. Owiee no, ɔno na ɔyɛe na odzi current affairs dwumadzi no ho Kyeame. Hard Truth a woyi wɔ Viasat 1 a sesei wɔdze akɔ Joy News. Ɔka hɔn a wodzi AM dwumadzi wɔ Joy News a ɔwɔ Multi TV no ho kyeame no mu kor. Mprenpren yi, ɔyɛ Edwumawura wɔ Enak Studios.

## N'abrabɔ
Nana Akossua Konadu war Manuel Asante-Samuels wɔ Memenda afe 2016 ne bosoom Esusuowaketseaba 14 wɔ Pentecost International Worship Centre Kokomlemle.

## Nhwɛdo

Nkyekyεmu:Ghanafo
Nana Akua Addo

**Nana Akua Addo** yɛ Ghana model, senetwanyi na seneyɛfo a wɔwoo no wɔ German. Afe 2003 mu no, ɔno na ɔtɔɔ do ebien wɔ Miss Malaika akansi no mu na na ɔfaa kuruwa no wɔ afe 2005 Miss Ghana-Germany akansi no mu. Oenya abawdobɔdze pii a Glitz Style Awards na City People Entertainment Awards ka ho.
## Nwomasua
Afe 2017 mu no, nna orusua senetwa wɔ New York Film Academy wɔ United States.

## Edwuma
Addo edzi dwuma son wɔ sene ahorow bi mu a *Destiny's Child*, *Blood*, *Wanna Be*, *Rain*, *Speechless*, *Never Again na Tears ka ho. Noara so na ɔyɛɛ dɛm sene ebien yi, Wannabe* na *Nukuli (The Masked).*

## Abawdobɔdze
Abawdobɔdze ahorow a oenya no bi nye:

* Most Stylish/Dressed Female Celebrity (Africa) - Abryanz Style and Fashion Awards (Asfa) 2017
* Best Dressed celebrity - 2016 Glitz Style Awards
* Best Dressed Celebrity - 2017 Glitz Style Awards.
* Best Dressed Actress - 2015 Ghana Movie Awards red carpet
* Best New Actress - 2014 City People Entertainment Awards.
* Honorary Award for personalities and people from Awukugua - Bring Entertainment in collaboration with Chiefs of Awukugua

## N'abrabɔ
Ɔyɛ baatan a okitsa mba ebien.

Nkyekyεmu:Ghanafo
Nana Akua Oppong Birmeh

**Nana Akua Oppong Birmeh**

(1981/1982 (mfe 40–41)) ɔyɛ Ghananyi adansi edwumayɛnyi.

## Noho Nsɛm
Nyimpa a ɔtsew architecture firm Arch Xenus wɔ 2011 mu.

Wɔ ɔberɛfɛw 2021 mu no, wɔfaa no kaa aban no nkorɔfo ho wɔ adze a wɔtseew no fofor a ɔyɛ dɛ mbrɛ wɔdze asaase dzi dwuma na ngyakwan ntotoo tumdzi (LUSPA), ogyinaa mu Maa Ghana Instute of Architects.

## Abadobɔ

* 2017: *Forty under 40 Awards* organized by Xodus Communications Limited (event agency) under architecture/design/décor
* 2017: BBC's 100 Women

## Nhwɛdo
**• ^** *"Invest in people for good succession planning – Mohammed Awal". www.ghanaweb.com. Retrieved 4 November 2017.*

**• ^** *"BBC 100 Women: Who is on the list?". BBC News. 1 November 2017. Retrieved 22 November 2018.*

Nkyekyεmu:Ghanafo
Nana Akufo-Addo

**Nana Addo Dankwa Akufo-Addo** (/æˈkʊfoʊ ɑːˈdoʊ/ wɔwoo no wɔ  Ebɔw 29, 1944) yɛ Ghana amanyɛnyi a ɔasom dɛ Ghana ɔmanpanyin fitsi 2017. Nna ɔyɛ ɔmanpanyin fiftsi 2001 kesi 2003 na Ɔsoafo a ɔhwɛ Amanɔne nsɛm do fitsi 2003 kesi 2007 wɔ Kufuor amanbu mu.

Akufo-Addo dzii kan gyina wɔ 2008 na 2012 ɔmanpanyin abatow mu, a nyina no nna ɔyɛ ɔkandzifo ma New Patriotic Party (NPP). Odzii nkogu wɔ ebien no nyina mu ma National Democratic Congress' kandzinyi: John Evans Atta Mills wɔ afe 2008 mu na John Dramani Mahama wɔ afe 2012 mu. Wɔ afe 2012 amansan abatow no mu no, ɔanntse ndzɛmba bi ase ntsi asɛm no kɔɔ asɛmdzibea wɔ abatow aba no ho, naaso Ghana Supreme Court kaa dɛ Mahama na odzii nkonyim.

Woyii no dɛ ɔkandzifo dze ma New Patriotic Party mpɛn a ɔtɔ do ebiasa wɔ 2016 amansan abatow no mu, na dɛm ber no, odzii Mahama do nkonyim ( ɔdze 53.85% aba dzii nkonyim), a ɔbɛyɛɛ ber a odzi kan a Ghana ɔmanpanyin abatow no mu no amanyɛkuw a onnyi aban mu no dze aba dodow ɔtse dɛm bedzi nkonyim. Nna ɔyɛ adze odzi kan a amanyɛkuw a onnyi aban mu botu amanyɛkuw a ɔnye no reper ho.

Ɔsan so nyaa aba dodow wɔ 2020 amansan abatow no mu(ɔdze 51.59% aba dzii nkonyim) , a odzii Mahama do nkonyim mpɛn ebien.

Mumu 2021 mu no, Akufo-Addo hyɛɛ bɔ dɛ ɔbedzi mfe ebien bɔ a wɔahyɛ wɔ Ghana amansan mbra mu no do na orinngyina mpn a ɔtɔ do ebiasa wɔ afe 2024 abatow mu.

## Ahyɛse Bra Na Nwomasua
Wɔwoo Nana Addo Dankwa Akufo-Addo wɔ Nkran Swalaba, Ghana, Wɔ Ebɔw 29, 1944, a nna ɔyɛ Ghana dehye na amanyɛ ebusua mu dɛ babanyin ma Adeline na Edwaed Akufo-Addo. Ne Papa Edward Akufo-Addo fi Akropong-Akuapem a nna ɔyɛ Ghana Ɔtsɛmbuafo Panyin a ɔtɔ do ebiasa fitsi 1966 kesi 1970, panyin pa ɔda  Constitutional Commission ano 1967-68 na ɔyɛ nka Ghana ɔmanpanyin fitsi 1970 kesi 1972. 
 
## Mboaedze

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nana Ama Agyemang Asante Asante

**Nana Ama Agyemang Asante** yɛ nsɛmkyerɛwnyi, nsɛmsiesienyi na obi a ɔpɛ akyerɛ wɔ ghana.Nana Ama yɛ obi a w'ayɛ edwuma afa nhomado nsɛmsiesie wɔ "citi fm"  hɔn nhoma do.Ɔno nye Bernard Avle nso yɛ obi a ɔmodzi akotsen wɔ "citi fm" mu.

Nkyekyεmu:Ghana
Nkyekyεmu:Ghanafo